cyanic-selkie/wikianc huggingface dataset:
গ্রুপ (গণিত)
যেকোনো এর জন্য  হবে। অর্থাৎ, G থেকে যেকোন দুটি উপাদান নিয়ে তাদের ভেতর বাইনারি অপারেশানটি ঘটালে যা পাওয়া যাবে, তা আসলে G এরই একটি উপাদান হবে। এই নিয়মটিকে ইংরেজিতে Closure Property বলা হয়।
২. অ্যাসোসিয়েটিভিটি
৩.  আইডেন্টিটি উপাদানের অস্তিত্ব
G এর মধ্যে এমন একটি উপাদান e থাকবেই, যার জন্য যেকোন g_i \in G এর ক্ষেত্রে হবে। একটি গ্রুপের আইডেন্টিটি উপাদানটি অনোন্য বা ইউনিক।
যেকোন g \in G জন্য এমন একটি উপাদান, পাওয়া যাবে, যাতে করে,  হয়।
কোন সেট এর উপাদান গুলো এই চারটি অ্যাক্সিওম মেনে চললে সেট-টিকে ওই বাইনারি অপারেশান এর স্বাপেক্ষে গ্রুপ বলা হয়, এবং এটিকে (G, \circ ) দ্বারা প্রকাশ করা হয়।
গ্রুপের ধারণা
ওপরের সংজ্ঞা পড়ে  গ্রুপ  জিনিসটিকে একটু কঠিন মনে হলেও, আসলে এটি ততটা কঠিন নয়। একটি সহজ উদাহরণ এক্ষেত্রে বেশ কাজ করবে। ধরা যাক, আমরা পূর্ণ সংখ্যার সেট \mathbb{Z} নিয়ে গবেষণা করছি এবং বাইনারি অপারেশান হিসেবে প্রথমে যোগ (+) কে বিবেচনা করছি। আমরা দেখব গ্রুপ এর অ্যাক্সিওম গুলো মেনে চলে কিনা।
পূর্ণ সংখ্যার সেট \mathbb{Z} এর উপাদান গুলি হল ... -৩, -২, ০, ১, ২, ৩, ... ইত্যাদি ধণাত্মক ও ঋণাত্মক সকল পূর্ণ সংখ্যা। এদের মধ্যে দুটি বা তিনটি বেছে নাওয়া হল। ধরা যাক সংখ্যা গুলো হলঃ ৫, ৬ ও ৭ । আমরা দেখতে পাচ্ছি, এরা বাইনারি অপারেশান (+) এর ক্ষেত্রে উপরে বর্ণিত Closure Property (অ্যাক্সিওম-১) মেনে চলে। কারণ, ৫ + ৬ = ১১ । এই ১১ সংখ্যাটি বাস্তব সংখ্যার সেট-এরই একটি উপাদান।
আবার, ৫ + ( ৬ + ৭ ) = ( ৫ + ৬ ) + ৭ ।
লক্ষ্য করলে দেখা যায়, (+) এর স্বাপেক্ষে ০ (শূন্য) উপাদানটি \mathbb{Z} এর আইডেন্টিটি উপাদান। কারণ ৫ + ০ = ০ + ৫ = ৫ । ৫ এর পরিবর্তে অন্য যেকোন পূর্ণ সংখ্যার ক্ষেত্রেও এই নিয়ম খাটে । সুতরাং এ আইডেন্টিটি উপাদান আছে এবং তা ইউনিক (অ্যাক্সিওম-৩)
আবার, (+) এর স্বাপেক্ষে \mathbb{Z} -এ ৫ এর জন্য আরেকটি উপাদান (-৫) আছে, যার সাথে ৫ কে যোগ করলে উত্তর হিসেবে আইডেন্টিটি উপাদান (০) পাওয়া যায়।
৫ + (-৫) = (-৫) + ৫ = ০
-৫ ও ৫ সংখ্যা দুটি পরস্পরের ইনভার্স। তেমনি ভাবে ৬, ৭, ৮, ... এর জন্য -৬, -৭, -৮, ... সংখ্যা গুলো \mathbb{Z} ইনভার্স হিসেবে খুজে পাওয়া যায়। সুতরাং, \mathbb{Z} এর সকল উপাদান এর জন্য ইনভার্স উপাদান \mathbb{Z} এর ভেতর রয়েছে (অ্যাক্সিওম-৪)।
তাই বলা যায়, একটি গ্রুপ নির্দেশ করে। একটু ভাবলেই বোঝা যায়, কোন গ্রুপ নয়। কারণ সেখানে অ্যাসোসিয়েটিভিটি অ্যাক্সিওমটি কাজ করেনা। ৫-(৬-৭) = ৬, এবং (৫-৬)-৭ = -৮ যারা পরস্পর অসমান। একই ভাবে, -ও কোন গ্রুপ নির্দেশ করেনা। কারণ, ৫ এর ইনভার্স উপাদান গুণন অপারেশান-এর স্বাপেক্ষে ১/৫ = ০.২, যা \mathbb{Z} এর ভেতরে নেই।
ইতিহাস
গ্রুপের আধুনিক ধারণা গণিতের একক কোন শাখা থেকে জন্মায়নি। গ্রুপ থিওরির একেবারে গোড়ার দিকের কাজ গুলোর উদ্দেশ্যও মোটেও গ্রুপের সংজ্ঞা তৈরি করা-জাতীয় কিছুই ছিলনা। ৪-ডিগ্রী বা তার চাইতে উঁচু ডিগ্রী (ঘাত) সম্পন্ন পলিনোমিয়াল (বহুপদি) সমীকরণের সমাধানের উপায় বের করতে গিয়েই মূলত গ্রুপ থীওরির জন্ম হয়। ঊনবিংশ শতকে ফরাসী তরুণ গণিতবিদ এভারিস্ত গালোয়া একটি বহুপদি সমীকরনকে কীভাবে এর রুট (সমাধান সেটের উপাদান) গুলোর সিমেট্রি গ্রুপের সাহায্যে সমাধান করা যায়, সে সম্পর্কে ধারণা দেন। এই কাজটি ছিল রুফিনী এবং লাগ্রাঞ্জের গবেষণারই একটি পরিবর্ধন। গ্যালওয়া গ্রুপের উপাদান গুলোর সাথে ওই বহুপদির রুট গুলোর কিছু বিন্যাসের সরাসরি সম্পর্ক আছে। প্রথমে গ্যালওয়ার এই কাজ তখনকার গণিত-সমাজে গৃহীত হয়নি। তার জীবদ্দশায় এই কাজ কোথাও প্রকাশিতও হয়নি। পরবর্তিতে কশি গবেষণা করেন বিন্যাস গ্রুপ নিয়ে। ১৮৫৪ সালে ক্যালি তার প্রকাশিত গবেষণাকর্ম, On the theory of groups, as depending on the symbolic equation  -এ প্রথম সসীম গ্রুপের সংজ্ঞা দেন।
১৮৭২ সালে ফেলিক্স ক্লাইনের হাত ধরে গ্রুপ থিওরি জ্যামিতিতে প্রবেশ করে। হাইপারবলিক জ্যামিতি এবং প্রজেক্টিভ জ্যামিতি বিকাশ লাভের পর ক্লাইন গ্রুপ থিওরিকে আরো সুবিন্যস্ত উপায়ে ব্যবহার করেন। এই ধারণা কাজে লাগিয়ে ১৮৮৪ সালে সফাস লী সুচনা করেন গণিতের আরেক বিরাট শাখা - লী গ্রুপ। কণিকা-পদার্থবিদ্যা (Particle Physics) সম্পর্কে জানতে হলে লী গ্রুপের জ্ঞান ছাড়া এখন আর অগ্রসর হওয়া সম্ভব নয়।
নাম্বার থিওরি বা সংখ্যাতত্ত্বও গ্রুপ থিওরির বিকাশে বড় ভুমিকা রেখেছে। কার্ল ফ্রিড‌রিশ গাউস ১৭৯৮ সালে প্রকাশ করেন তার সংখ্যাতত্ত্ব-মূলক কাজ Disquisitiones Arithmeticae। কিছু আবেলীয় গ্রুপ কাঠামো তিনি পরোক্ষ ভাবে এই কাজে ব্যবহার করেন। এই কাঠামো আরো প্রত্যক্ষ ভাবে ব্যবহৃত হয় ক্রনেকারের গবেষণায়। ১৮৪৭ সালে কামার ফের্মার শেষ উপপাদ্য প্রমাণ করতে সচেষ্ট হন। তিনি তার কাজে উৎপাদকে বিশ্লেষণ বর্ণনাকারী গ্রুপ এবং মৌলিক সংখ্যার ভেতর সমন্বয় সাধন করেন।
মুরারিচাঁদ কলেজ
মুরারিচাঁদ কলেজ (সংক্ষেপে: এমসি কলেজ) বাংলাদেশের একটি উচ্চতর শিক্ষাপ্রতিষ্ঠান। এটি সিলেট শহরের টিলাগড় এলাকায় অবস্থিত এবং বৃহত্তর সিলেটের সবচাইতে পুরনো ও শীর্ষস্থানীয় শিক্ষাপ্রতিষ্ঠান। প্রতিষ্ঠাকালের দিক দিয়ে এটি বাংলাদেশে প্রতিষ্ঠিত কলেজগুলোর মধ্যে ৭ম; ঐতিহ্যবাহী কলেজটি ১৮৯২ সালে প্রতিষ্ঠিত হয়।
প্রতিষ্ঠার পটভূমি
মুরারিচাঁদ কলেজ ১৮৯২ সালে প্রতিষ্ঠিত হয় তৎকালীন সিলেটের প্রখ্যাত শিক্ষানুরাগী রাজা গিরিশচন্দ্র রায় (১৮৪৫ - ১৯০৮) -এর অনুদানে। কলেজটির নামকরণ করা হয় তার প্রমাতামহ মুরারিচাঁদ এর নামে। পূর্বে কলেজটি সিলেটের বন্দর বাজারের নিকট রাজা জি. সি. উচ্চ বিদ্যালয় এর পাশে অবস্থিত ছিল। ১৮৯১ সালে কলকাতা বিশ্ববিদ্যালয় কলেজটিতে এফ. এ. ক্লাস খোলার অনুমতি দিলে ১৮৯২ সালের ২৭ জুন আনুষ্ঠানিকভাবে মুরারিচাঁদ কলেজের যাত্রা শুরু হয়। সেসময় ছাত্রদের বেতন ছিল ৪ টাকা এবং ১ম বিভাগে এন্ট্রান্স পাশকৃতদের জন্য বিনা খরচে পড়ার ব্যবস্থা ছিল।
১৮৯২ সাল থেকে ১৯০৮ সাল পর্যন্ত রাজা গিরিশচন্দ্র রায় নিজেই কলেজটির সকল খরচ বহন করেন। ১৯০৮ সালে রাজা মারা গেলে কলেজটি সরকারি সহায়তা চায়। তখন থেকে কলেজটি সরকারি সহায়তায় পরিচালিত হতে থাকে। এরপর ১৯১২ সালে কলেজটি পূর্ণাঙ্গ সরকারি কলেজ রূপে আত্মপ্রকাশ করে। একই বছর তৎকালীন আসামের চিফ কমিশনার স্যার আর্চডেল আর্ল কলেজটিকে ২য় শ্রেণির কলেজ থেকে ১ম শ্রেণির কলেজে উন্নীত করেন । ১৯১৩ সালে কলেজে উচ্চ মাধ্যমিক বিজ্ঞান ক্লাস চালু হয়। পরবর্তীতে জননেতা আব্দুল মজিদ (কাপ্তান মিয়া) সহ আরও অনেকে মিলে ১৮০০০ টাকা অনুদান দিলে কলেজটিতে স্নাতক শ্রেণি চালু হয়।
১ম বিশ্বযুদ্ধ ও অন্যান্য নানা সমস্যার কারণে কলেজের ক্যাম্পাস পরিবর্তনের প্রয়োজন দেখা দেয়। তখন কলেজ থেকে ৩ কি. মি. দূরে থ্যাকারে টিলায় (বর্তমান টিলাগড়) ১২৪ একর ভূমি নিয়ে বিশাল ক্যাম্পাসে কলেজ স্থানান্তর করা হয়। সে সময় কলেজের ছাত্রসংখ্যা ছিল ৫৬৮ জন। ১৯২১ সালে তৎকালীন আসামের গভর্নর স্যার উইলিয়াম মরিস কলেজের নতুন ভবনের ভিত্তিপ্রস্তর স্থাপন করেন। ১৯২৫ সালে ভবন নির্মাণ সম্পন্ন হলে তা উদ্বোধন করেন তৎকালীন আসামের গভর্নর স্যার উইলিয়াম রীড।
১৯৪৭ এর দেশ বিভাগের পূর্ব পর্যন্ত কলেজটি কলকাতা বিশ্ববিদ্যালয়ের অধিভুক্ত ছিল। দেশ বিভাগের পর এটি ঢাকা বিশ্ববিদ্যালয়ের অধীনে আসে। পরবর্তীতে চট্টগ্রাম বিশ্ববিদ্যালয় প্রতিষ্ঠিত হলে ১৯৬৮ সালে কলেজটি চট্টগ্রাম বিশ্ববিদ্যালয়ের অধিভুক্ত হয়, এবং সর্বশেষ ১৯৯২ সালে বাংলাদেশ জাতীয় বিশ্ববিদ্যালয় প্রতিষ্ঠার পর দেশের সকল বিশ্ববিদ্যালয় কলেজ এর মত মুরারিচাঁদ কলেজটিকেও বাংলাদেশ জাতীয় বিশ্ববিদ্যালয় এর অধিভুক্ত করা হয় এবং অদ্যাবধি রয়েছে।
ইতিহাস
সিলেট মুরারিচাঁদ কলেজের ইতিহাসের এক মহান নায়ক সৈয়দ আব্দুল মাজিদ (কাপ্তান মিয়া) । ১৮৯৭ সালের বিরাট ভূমিকম্পের ফলে রাজার বাড়ি ঘর ও শিক্ষাপ্রতিষ্ঠান সমূহ ধ্বংস হয়ে যায়। তিনি ঋণ গ্রহণ করে তা পুনর্নির্মাণ করতে যেয়ে ধীরে ধীরে আর্থিক অনটনে  পতিত হন।  ১৯০৮ সালে রাজা গিরিশ চন্দ্রের মৃত্যুর পর এইডেড প্রতিষ্ঠানে পরিণত হয়। বাবু দুলাল চন্দ্র দেব এবং কাপ্তান মিয়ার উদ্যোগে কলেজটি নিশ্চিত মৃত্যুর হাত থেকে রক্ষা পায়।  সেই সময় মুরারিচাঁদ কলেজ সিলেট শহরের ভিতর ছিল এবং প্রথম শ্রেণীর ডিগ্রি কলেজের উপযুক্ত পরিবেশ এবং দালান কোঠা সেখানে ছিলনা। তিনি শহর থেকে তিন মাইল দূরে ১২০ একর জমি অধিগ্রহণ করে বর্তমান মুরারিচাঁদ কলেজ প্রাঙ্গণের ভিত্তির  সূচনা। কাপ্তান মিয়া কলেজের নতুন কোনো নাম বা নিজের নাম না দিয়ে এই নতুন প্রাঙ্গণে কলেজটিকে মুরারিচাঁদ কলেজের নামই রাখেন।  রাজা গিরিশ চন্দ্রে  যে বীজ বপন করেছিলেন কাপ্তান মিয়া সেটাকে মহীরুহুতে পরিণত করেন। বিশ্ব কবি রবীন্দ্রনাথ ১৯১৯ সালে সিলেট আগমন করলে তাকে যে বিরাট সংবর্ধনা দেয়া হয়, আব্দুল মাজিদ কাপ্তান মিয়া ছিলেন সেই অভ্যর্থনা কমিটির সভাপতি।
ক্যাম্পাস
১২৪ একর ভূমির উপর অবস্থিত মুরারিচাঁদ কলেজের সুবিশাল ক্যাম্পাসে রয়েছে একটি ক্যান্টিন, একটি মসজিদ, ছাত্র-ছাত্রীদের আবাসিক হোস্টেল, বিভিন্ন বিভাগীয় ভবন এবং একটি খেলার মাঠ রয়েছে। জাতির পিতা বঙ্গবন্ধু শেখ মুজিবুর রহমান এঁর ম্যুরাল, কবিগুরু রবীন্দ্রনাথ ঠাকুর ও জাতীয় কবি কাজী নজরুল ইসলাম এঁর ম্যুরাল। নতুন করে নির্মিত হয়েছে সৈয়দ আব্দুল মজিদ কাপ্তান মিয়া এঁর ম্যুরাল। ক্যাম্পাসের পূর্বে রয়েছে সিলেট সরকারি কলেজ এবং উত্তরে রয়েছে সিলেট কৃষি বিশ্ববিদ্যালয় ও সিলেট ইঞ্জিনিয়ারিং কলেজ। এছাড়াও কলেজের পাশেই রয়েছে টিলাগড় ইকো পার্ক। কলেজের ভিতরে একটি পুকুরও রয়েছে।
একাডেমিক ভবন
বর্তমানে কলেজে ৯টি একাডেমিক ভবন রয়েছে। এ ভবনগুলো প্রধানত শ্রেণিকক্ষ, লাইব্রেরি ও প্রশাসনিক কাজে ব্যবহার করা হয়। বেশিরভাগ বিভাগেরই নিজস্ব ভবন রয়েছে।
লাইব্রেরি
এই কলেজের লাইব্রেরিটি সমগ্র সিলেটের এমনকি বাংলাদেশেরই একটি অন্যতম প্রাচীন লাইব্রেরি। বর্তমানে এই লাইব্রেরিতে ৬০,০০০-এর অধিক বই রয়েছে। একই সাথে সকল বিভাগের স্নাতক ও স্নাতকোত্তর শ্রেণির শিক্ষার্থীদের জন্য নিজস্ব সেমিনার লাইব্রেরি রয়েছে ।
বোটানিক্যাল গার্ডেন ও জ্যুওলজিক্যাল মিউজিয়াম
কলেজ ক্যাম্পাসে ১টি ছোটখাট বোটানিক্যাল গার্ডেন আছে। এই বোটানিক্যাল গার্ডেনটি কলেজের উদ্ভিদবিজ্ঞান বিভাগ রক্ষণাবেক্ষণ করে থাকে। এটি সমগ্র সিলেটের একমাত্র বোটানিক্যাল গার্ডেন। এছাড়া কলেজের প্রাণিবিজ্ঞান বিভাগে একটি জ্যুওলজিক্যাল মিউজিয়াম আছে। এতে বিভিন্ন ধরনের প্রাণির একটি বিশাল সংগ্রহ রয়েছে।
হোস্টেল
বর্তমানে কলেজে ২টি হোস্টেল রয়েছে। একটি ছাত্রদের ও অপরটি ছাত্রীদের জন্য। ছাত্রদের হোস্টেলটি ৬ টি ব্লকের সমন্বয়ে গঠিত যার মধ্যে ১টি ব্লক হিন্দু ছাত্রদের জন্য এবং বাকি ৫টি ব্লক মুসলমান ছাত্রদের জন্য। ছাত্রাবাসের পুকুরের পূর্বপাশে নতুন ৪তলা বিশিষ্ট আরও একটি ছাত্রাবাস চালু হয়েছে ছাত্রদের জন্য।
পরিবহন
শিক্ষার্থীদের পরিবহন সুবিধার জন্য ৩টি বাস সার্ভিস চালু রয়েছে। যার মধ্যে একটি সাবেক রাষ্ট্রপতি জিয়াউর রহমান ও আরেকটি সাবেক প্রধানমন্ত্রী বেগম খালেদা জিয়া শিক্ষার্থীদের উপহার দিয়েছিলেন। শিক্ষার্থীদের টাকায় কেনা একটি। এছাড়া কলেজ প্রশাসনের কাজের জন্য একটি জিপ ও একটি মাইক্রোবাস রয়েছে।
খেলার মাঠ
ছাত্রদের হোস্টেলের উল্টোপাশে রয়েছে কলেজের নিজস্ব সুবিশাল খেলার মাঠ।
কলেজ ক্যান্টিন
কলেজের অভ্যন্তরে রয়েছে একটি ক্যান্টিন যা কলেজের ছাত্র-ছাত্রীদের কলেজে থাকাকালীন খাবারের চাহিদা পূরণ করে।
পোস্ট অফিস
কলেজ ক্যাম্পাসের পাশে রয়েছে বাংলাদেশ ডাক বিভাগ-এর একটি পোস্ট অফিস।
সহশিক্ষা কার্যক্রম
মুরারিচাঁদ কলেজে বিভিন্ন ধরনের সহশিক্ষা কার্যক্রম চালু রয়েছে; সেগুলো হলঃ
সাংস্কৃতিক কার্যক্রম
প্রতিবছর মুরারিচাঁদ কলেজে বাংলা নববর্ষ এর অনুষ্ঠান বেশ জাঁকজমকভাবে উদযাপিত হয়। সকল পেশার,সকল শ্রেণির অনুষ্ঠানে স্বতঃস্ফূর্তভাবে অংশগ্রহণ করে, যা এই অনুষ্ঠানকে এতদঞ্চলের সবচাইতে জাঁকজমকপূর্ণ আয়োজনে পরিণত করেছে।
কলেজের সাংস্কৃতিক সংগঠনের মধ্যে থিয়েটার মুরারিচাঁদ,মোহনা সাংস্কৃতিক সংগঠন,মুরারিচাঁদ কবিতা পরিষদ উল্লেখযোগ্য। থিয়েটার মুরারিচাঁদ নিয়মিত নাটক মঞ্চায়ন,নাট্য কর্মশালা আয়োজন,প্রতিষ্ঠাবার্ষিকী উৎসব সহ বিভিন্ন অনুষ্ঠানের আয়োজন করে।
ক্রিয়াবিশেষণ
ক্রিয়াবিশেষণ বলতে সেসব পদ বা শব্দকে বোঝায়, যা ক্রিয়াপদকে বিশেষিত করে। সাধারণত এই ধরনের পদ ক্রিয়া বা কাজের স্থান, সময়, অবস্থা নির্দেশ করে।
প্রায়-বিপদগ্রস্ত প্রজাতি
thumb|300px|[[আইইউসিএন লাল তালিকা|আইইউসিএন লাল তালিকায় প্রায়-বিপদগ্রস্ত অবস্থা দেখানো হয়েছে।]] প্রায়-বিপদগ্রস্ত প্রজাতি বলতে আইইউসিএন লাল তালিকায় এমন জীবিত প্রজাতি বা উপপ্রজাতির সংরক্ষণ অবস্থা বোঝায়, যাদের অবস্থা বর্তমানে খুব একটা আশঙ্কাজনক না হলেও নিকট ভবিষ্যতে তাদের বিপদগ্রস্ত বলে ঘোষণা করা হতে পারে।
thumb|Standing jaguar|[[জাগুয়ার, প্রায়-বিপদগ্রস্ত প্রজাতি]] প্রজাতি বা উপপ্রজাতির সংখ্যা ও বিস্তৃতি গভীরভাবে মূল্যায়ন করে তারপর এদের প্রায়-বিপদগ্রস্ত বিভাগের অন্তর্ভুক্ত করা হয়। এর পূর্বে ন্যূনতম বিপদগ্রস্ত আর পরে সংকটাপন্ন নামে দুটি বিভাগ রয়েছে। সংকটাপন্ন বিভাগের মতই এই বিভাগের সদস্য নির্ধারণ করা হয় কোন নির্দিষ্ট অঞ্চলে তার হঠাৎ কমে যাওয়া বা তার আবাসস্থলের সংখ্যা কমে যাওয়ার উপর নির্ভর করে। যে সকল প্রাণী বা উদ্ভিদের অস্তিত্ব সংরক্ষণ ব্যবস্থার উপর নির্ভরশীল, তাদেরও এই বিভাগের আওতায় আনা হয়েছে। ২০০১ সাল থেকে সংরক্ষণ নির্ভর নতুন একটি বিভাগ সৃষ্টি করা হয়েছে। এই বিভাগটির অন্তর্গত সব প্রজাতি ও উপপ্রজাতিও প্রায়-বিপদগ্রস্ত বলে বিবেচিত।
২০০১ সালের পূর্বে প্রায়-বিপদগ্রস্ত অবস্থাকে কম বিপদগ্রস্ত অবস্থার একটি উপবিভাগ হিসেবে গণ্য করা হত।
কে এন প্রধান
কে এন প্রধান (১৯৩২ - ১৭ জুলাই ১৯৯৯) একজন বিশিষ্ট সামাজিক এবং রাজনৈতিক কর্মী এবং একজন সুপরিচিত এবং সক্রিয় ট্রেড ইউনিয়নবাদী ছিলেন। তিনি মধ্য প্রদেশের ভোপাল সংসদীয় আসনের প্রতিনিধিত্বকারী অষ্টম লোকসভার সদস্য ছিলেন। এর আগে তিনি ১৯৬৭ থেকে ১৯৭২ এবং ১৯৮০ থেকে ১৯৮৫ সাল পর্যন্ত মধ্য প্রদেশ বিধানসভার সদস্য ছিলেন। তিনি ১৯৬৯ থেকে ১৯৭২ সাল পর্যন্ত মধ্যপ্রদেশ সরকারে মন্ত্রিপরিষদ মন্ত্রীর দায়িত্বও পালন করেছিলেন।
প্রধানের পাঁচ সন্তান রয়েছেন। তাঁর পুত্র বিনোদ প্রধানের বিয়ে হয়েছে ভারতীয় জনতা পার্টির এক নেতা মরহুম শীতা সহাইয়ের কন্যা আলকা প্রধানের সাথে (এনিয়ে আলকা সাহাই)।
হীরালাল পিপ্পাল
হীরালাল পিপ্পাল ছিলেন মধ্য প্রদেশ রাজ্যের একজন ভারতীয় রাজনীতিবিদ। তিনি ১৯৫৭ সালের সাধারণ নির্বাচনে বিজয়ী হয়ে অবিভক্ত মধ্য প্রদেশ বিধানসভায় বিদিশা বিধানসভা কেন্দ্রের প্রতিনিধিত্ব করেছিলেন।
উলুবেড়িয়া দক্ষিণ বিধানসভা কেন্দ্র
উলুবেড়িয়া দক্ষিণ (বিধানসভা কেন্দ্র)(পূর্বে উলুবেড়িয়া নামে পরিচিত) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।
এলাকা
সীমানা পুনর্নির্ধারণ কমিশনের নির্দেশিকা অনুযায়ী, ১৭৮ নং উলুবেড়িয়া দক্ষিণ বিধানসভা কেন্দ্রটি উলুবেড়িয়া-১ উন্নয়ন ব্লক এবং বেলারি,ধান্ডালি,বালিচাটুরী ও নবাগ্রাম গ্রাম পঞ্চায়েত যুক্ত হয়। এই ৪টি গ্রাম পঞ্চায়েত শ্যামপুর-১ উন্নয়ন ব্লকের অংশ ছিল। উলুবেড়িয়া দক্ষিণ বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।
পূর্ববঙ্গ আইনসভা নির্বাচন, ১৯৫৪
পূর্ববঙ্গ আইনসভা নির্বাচন ১৯৫৪ বা পূর্ব পাকিস্তান পরিষদের নির্বাচন ১৯৫৪, পূর্ব পাকিস্তানে ১৯৫৪ খ্রিষ্টাব্দের মার্চের ৮ থেকে ১২ তারিখ পর্যন্ত অনুষ্ঠিত হয়েছিল। নির্বাচনে প্রধান প্রতিদ্বন্দী দল দুটি ছিল মুসলিম লীগ ও যুক্তফ্রন্ট।যুক্তফ্রন্টের প্রতীক ছিল নৌকা আর মুসলিম লীগের প্রতীক ছিল হারিকেন। তৎকালীন বিরোধী রাজনৈতিক দলগুলোকে নিয়ে আওয়ামী মুসলিম লীগ ১৯৫৩ সালের ৪ ডিসেম্বর তারিখে কৃষক শ্রমিক পার্টি, পাকিস্তান গণতন্ত্রী দল ও পাকিস্তান খেলাফত পার্টির সঙ্গে মিলে যুক্তফ্রন্ট গঠন করে। তাই এ নির্বাচনকে যুক্তফ্রন্টের নির্বাচনও বলা হয়ে থাকে। সাথে আরো ছিল মৌওলানা আতাহার আলীর নেজামে ইসলাম পার্টি। যুক্তফ্রন্টের প্রধান তিন নেতা ছিলেন মওলানা ভাসানী, শেরে বাংলা একে ফজলুল হক এবং হোসেন শহীদ সোহরাওয়ার্দী। নির্বাচনে যুক্তফ্রন্ট জয়লাভ করে ও শেরে বাংলা একে ফজলুল হক পূর্ব পাকিস্তানের প্রধানমন্ত্রী মনোনীত হন। কিন্তু পরবর্তীতে পাকিস্তানের কেন্দ্রীয় সরকার এই প্রাদেশিক সরকারকে বিলুপ্ত ঘোষণা করে ও গভর্নরের শাসন চালু করে।
নির্বাচনের ফলাফল
১৯৫৪ সালের মার্চের ৮ থেকে ১২ তারিখ পর্যন্ত অনুষ্ঠিত পূর্ব পাকিস্তান পরিষদের নির্বাচনে ২৩৭টি মুসলিম আসনের (সর্বমোট আসন ছিল ৩০৯ টি) মধ্যে যুক্তফ্রন্ট ২১৫ টি (পরে স্বতন্ত্র থেকে ৮ জন যোগ দিলে আসন সংখ্যা হয় ২২৩ টি) । তন্মধ্যে মওলানা ভাসানীর নেতৃত্বাধীন আওয়ামী মুসলিম লীগ ১৪৩ টি, শেরে বাংলা এ. কে. ফজলুল হকের কৃষক শ্রমিক পার্টি ৪৬ টি, নেজামী ইসলাম পার্টি ২১ টি, যুবলীগ ১৫ টি, গণতন্ত্রী দল ১৩ টি, কমিউনিস্ট পার্টি ৪ টি ও পরে যোগ দেওয়া স্বতন্ত্র ৮ টি। । এছাড়াও অন্যান্য দলের মধ্যে খেলাফতে রব্বানী পেয়েছিল ১ ও স্বতন্ত্র থেকে ৩ টি। স্বতন্ত্র আসন সহ আওয়ামী লীগের মোট আসন হয় ১৪৩টি এবং কেএসপির মোট আসন হয় ৪৮টি। ক্ষমতাসীন রাজনৈতিক দল মুসলিম লীগ সম্পূর্ণরূপে এ নির্বাচনে পরাভূত হয় ; তারা কেবল ৯টি আসন লাভ করতে সমর্থ হয, পরবর্তীতে চট্টগ্রাম থেকে নির্বাচিত ১ জন মুসলিম লীগে যোগ দিলে তাদের সর্বমোট আসনসংখ্যা দাড়ায় ১০। এছাড়াও খিলাফতে রব্বানী ১ টি ও অন্য ৪ জন স্বতন্ত্র প্রার্থী আসন লাভ করেন।
এ নির্বাচনে সংখ্যালঘু ধর্মীয় সম্প্রদায়ের জন্য ৭২টি আসন সংরক্ষিত ছিল। এগুলোর মধ্যে শিডিউল্ড কাস্ট ফাউন্ডেশন ২৭টি, কংগ্রেস লাভ করেছিল ২৪টি আসন, যুক্তফ্রন্ট ১৩, কমিউনিস্ট পার্টি ৪টি, বৌদ্ধ ২, খ্রিস্টান ১ ও স্বতন্ত্র প্রার্থী ১ টি আসনে জয়ী হয়েছিলেন।
তথ্যসূত্র
স্বাধীন বাংলাদেশের অভ্যুদয়ের ইতিহাস- সৈয়দ আব্দুল্লাহ আল মামুন চৌধুরী ও অন্যান্য
প্রথম লোকসভা
প্রথম লোকসভা ভারতের প্রথম সাধারণ নির্বাচনের পর ১৫ই এপ্রিল ১৯৫২ সালে গঠিত হয়েছিল। প্রথম লোকসভা তার পাঁচ বছরের মেয়াদ পূর্ণ করে ৪ই এপ্রিল ১৯৫৭ সালে ভেঙ্গে যায়।
স্ট্যান্ড আপ কমেডি
থাম্ব|স্ট্যান্ড আপ কমেডি করছেন CARLIN ( ২০০৮ সাল ) স্ট্যান্ড আপ কমেডি এক ধরনের প্রহসন। এক্ষেত্রে একজন কমেডিয়ান উপস্থিত জনতার সামনে কোন বিষয়কে হাস্যরসাত্মক ভঙ্গিমায় সরাসরি উপস্থাপন করেন। স্ট্যান্ড আপ কমেডি উন্মুক্ত মঞ্চ, থিয়েটার, জনসমাগম, ভোজসভা, ক্লাবঘরের ছোট পরিসরে এমনকি কোন খোলা জায়গায় প্রদর্শিত হতে পারে। ডিভিডি বা টেলিভিশনের মাধ্যমেও এটি প্রচারিত হয়। সাম্প্রতিক সময়ে অনেক কমেডিয়ান নিজের ভিডিও ব্লগও খুলেছেন। বিনোদনের এই মাধ্যমটি কমিক, স্ট্যান্ড আপ কমিক বা শুধু স্ট্যান্ড আপ নামেও পরিচিত।
স্ট্যান্ড আপ কমেডিতে একজন কমেডিয়ান খুব দ্রুত লয়ে নানান মজাদার গল্প, অভিজ্ঞতা, ছোটখাটো কৌতুক, একবাক্যের চুটকি ইত্যাদির মাধ্যমে দর্শকদের মনোরঞ্জনের চেষ্টা করেন। কমেডিয়ানের নিজস্ব বাচনভঙ্গী, অঙ্গভঙ্গী, মুখাবয়ব, স্বরের ওঠা নামা এবং সর্বোপরি লোক হাসানোর নিজস্ব দক্ষতার জনসাধারণের বিনোদনের অন্যতম উপাদান হিসেবে কাজ করে। অনেকে বৈচিত্র্য আনার জন্য তাদের প্রদর্শনীতে বিভিন্ন সরঞ্জাম, জাদু, বাদ্যযন্ত্র, সুর ইত্যাদি ব্যবহার করেন।
কামার মুশনি
কামার মুশনি, পাকিস্তানের পাঞ্জাব প্রদেশের মিয়ানওয়ালী জেলার  প্রশাসনিক উপবিভাগের চারটি ইউনিয়ন পরিষদের একটি শহর। এটি ইসাখেল তহসিলের অংশ হিসেবে পরিচালিত হয়ে থাকে এবং ৩২°৫০'৩৮এন৭১°২২'১ই দ্রাঘিমাংশে অবস্থান করছে।
এটি মিয়ানওয়ালী জেলার প্রধান শহরগুলির মধ্যে অন্যতম একটি। এখানকার জনসংখ্যা প্রায় ৭০,০০০ জন এর মত এবং এটি ইসাখেল এবং কালাবাঘের মধ্যে অবস্থিত। কামার মুশনি অনেকগুলি ছোট শহরকে ঘিরে গড়ে উঠেছে, যার মধ্যে উল্লেখযোগ্য গ্রাম হচ্ছে মাকরওয়াল, সুলতান খেল, ট্র্যাগ, ঈসা খেল, নাসরিওয়ালা, চপরি, কোট চন্দনা, বুরজি সৈয়দিয়ান ওয়ালী, মন্দা খেল এবং কালাবাঘ ইত্যাদি।
অন্বয়
সেট তত্ত্ব ও যুক্তিবিদ্যায় অন্বয় বা রিলেশন হলো একটি বৈশিষ্ট্য যা কতগুলো টুপলের উপর সত্যমূল্য আরোপ করে। যেমন, দ্বি-টুপল বা ক্রমজোড়ের উপর একটা অন্বয় হতে পারে "ক হতে খ-এর জন্ম আগে", যা ক ও খ ব্যক্তির সমন্বয়ে গঠিত ক্রমজোড় (ক, খ) এর উপর সত্যমূল্য আরোপ করে। সেক্ষেত্রে (আইনস্টাইন, নিউটন) ক্রমজোড়টির উপর উপর্যুক্ত অন্বয়টি সত্য, কিন্তু (আইনস্টাইন, স্টিফেন হকিং) এর উপর মিথ্যা।
অন্বয়ে টুপলের উপাদান ক্রমজোড়ের মতো দুইটি না হয়ে একাধিক (তবে সসীম সংখ্যক) হতে পারে, তবে একটি অন্বয়ের ক্ষেত্রে টুপলের উপাদানের সংখ্যা নির্দিষ্ট হয়ে থাকে।
ফাংশন: ফাংশন হচ্ছে দুটি চলকের মধ্যে সম্পর্ক যেখানে স্বাধীন চলকের বাস্তব ও সসীম মানের জন্য অধীন চলকের বাস্তব ও সসীম মান পাওয়া যায়।
ফিফা শতাব্দীর শ্রেষ্ঠ ক্লাব
ফিফা শতাব্দীর শ্রেষ্ঠ ক্লাব হচ্ছে ফিফা কর্তৃক ২০শ শতাব্দীর সর্বশ্রেষ্ঠ ফুটবল ক্লাবকে প্রদানকৃত একটি পুরস্কার। ২০০০ সালের ১১ই ডিসেম্বরে, ইতালির রোমে আয়োজিত বার্ষিক ফিফা গালা অনুষ্ঠানে রিয়াল মাদ্রিদ ফুটবল ক্লাবকে এই পুরস্কারটি প্রদান করা হয়েছিল।
রিয়াল মাদ্রিদের হয়ে সাবেক ফুটবলার আলফ্রেদো দি স্তেফানো এবং তৎকালীন সভাপতি ফ্লোরেন্তিনো পেরেজ এই পুরস্কারটি গ্রহণ করেছিলেন। ২০০৬–০৭ মৌসুমে, রিয়াল মাদ্রিদের শার্টে "ফিফা শতাব্দীর শ্রেষ্ঠ ক্লাবের ট্রফি" সংবলিত ক্রেস্ট সংযুক্ত করা হয়েছিল।
ফলাফল
এই পুরস্কারের জন্য ব্যবহৃত ভোটদান পদ্ধতি শুধুমাত্র দ্বি-মাসিক ম্যাগাজিন, ফিফা ওয়ার্ল্ড ম্যাগাজিন-এর (ফিফা প্রাতিষ্ঠানিক ম্যাগাজিন) মধ্যে সীমাবদ্ধ ছিল।
মাইকেলবধ কাব্য
মাইকেলবধ কাব্য বিংশ শতাব্দীর বাংলা ভাষার অন্যতম সাহিত্যিক ও গবেষক সজনীকান্ত দাস কর্তৃক রচিত। এ কাব্যটি প্রথম প্রকাশিত হয়েছিল শনিবারের চিঠি পত্রিকার কবিতা সংখ্যায় ভাদ্র ১৩৪৪ মাসে (১৯৩৭ খ্রি.)। পরে সজনীকান্ত ১৩৫৯ সনে প্রকাশিত তার “ভাব ও ছন্দ” গ্রন্থে এ কাব্য অন্তর্ভুক্ত করেন। “মাইকেলবধ কাব্য” প্রকৃতপ্রস্তাবে মাইকেল মধুসূদন দত্ত রচিত মেঘনাদবধ কাব্য-র এক ধরনের অনুকরণ। তবে এটি ছন্দপটু সজনীকান্তের একটি নিরীক্ষধর্মী প্রয়াস। আত্মস্মৃতিতে সজনীকান্ত লিখেছেন, “রবীন্দ্রনাথ রচনাটিকে সপ্রশংস আশীর্বাদ জানাইয়াছিলেন।”
আব্দুল মাজেদ দরিয়াবাদির উপর লিখিত গ্রন্থপঞ্জি
থাম্ব|আব্দুল মাজেদ দরিয়াবাদি এই আব্দুল মাজেদ দরিয়াবাদির উপর লিখিত গ্রন্থপঞ্জিটি বিংশ শতাব্দীর ভারতের ইসলামি পন্ডিত, দার্শনিক, লেখক, সমালোচক, গবেষক, সাংবাদিক ও কুরআনের ব্যাখ্যাকারী আব্দুল মাজেদ দরিয়াবাদির সাথে সম্পর্কিত সাধারণভাবে উপলব্ধ বুদ্ধিভিত্তিক কাজের একটি নির্বাচিত তালিকা। তিনি উর্দুতে আপবীতি নামে একটি আত্মজীবনী লেখেন যা ১৯৭৮ সালে প্রকাশিত হয়। এই তালিকায় এপিএ শৈলীতে তার জীবনী, তার উপর লেখা থিসিস এবং বিভিন্ন জার্নাল, সংবাদপত্র, বিশ্বকোষ, সেমিনার, ওয়েবসাইট ইত্যাদিতে তার সম্পর্কে প্রকাশিত নিবন্ধ অন্তর্ভুক্ত থাকবে।
বায়ু (দেবতা)
বায়ু (সংস্কৃত: वायु, ) একজন হিন্দু দেবতা। তিনি দেবতা হনুমান, দ্বিতীয়  পাণ্ডব ভীম ও দার্শনিক মাধবের আধ্যাত্মিক পিতা।    তিনি বাত, পবন ও প্রাণ (শ্বাস) নামেও পরিচিত। পবন দেবের স্ত্রী এর নাম অঞ্জনা।
অর্থ
বায়ু বা পবন শব্দটি পঞ্চভূতের মধ্যে একটি। সংস্কৃত  শব্দ বাত এর আক্ষরিক অর্থ 'প্রস্ফুটিত'; বায়ু, প্রাণ, 'শ্বাসপ্রশ্বাস'। তাই, শব্দের প্রাথমিক উৎস হল 'জীবনের দেবতা', যাকে কখনো কখনো মুখ্যবায়ু বা মুখ্যপ্রাণ বলা হয়।
কখনও কখনও বায়ু শব্দটি, যা সাধারণত দৈহিক বায়ু বা বায়ু অর্থে, প্রাণের প্রতিশব্দ হিসেবে ব্যবহৃত হয়। বাত, দেবতা বায়ুর অতিরিক্ত নাম, হল বাতবর্ণং এর মূল, সংস্কৃত, হিন্দি ও তেলুগু শব্দ 'বায়ুমণ্ডল'।
হিন্দু গ্রন্থ ও দর্শন
ঋগ্বেদে, বায়ুকে বায়ুর সাথে যুক্ত করা হয়েছে, মরুৎ এর বায়ুর পেট থেকে জন্ম বলে বর্ণনা করা হয়েছে। বায়ুও হল প্রথম দেবতা যিনি আচারে সোম পান, এবং তারপর তিনি এবং ইন্দ্র তাদের প্রথম পানীয় ভাগ করেন।
উপনিষদে, বায়ুর মহত্ত্বের অসংখ্য বিবৃতি ও দৃষ্টান্ত রয়েছে। বৃহদারণ্যক উপনিষদ বলে যে দেবতারা যারা শারীরিক ক্রিয়াকলাপ নিয়ন্ত্রণ করেন তারা একবার তাদের মধ্যে কে শ্রেষ্ঠ তা নির্ধারণ করার জন্য একটি প্রতিযোগিতায় লিপ্ত হন। দৃষ্টিশক্তির মতো একজন দেবতা যখন একজন মানুষের শরীর ছেড়ে চলে যাবে, তখন সেই মানুষটি বেঁচে থাকবে, যদিও একজন অন্ধ মানুষ হিসেবে এবং ভুলভ্রান্ত দেবতা তার পদে ফিরে আসার পর হারানো ক্ষমতা ফিরে পেয়ে। একের পর এক দেবতারা দেহ ত্যাগ করে পালা করে নিল, কিন্তু মানুষটি বেঁচে থাকল, যদিও ক্রমাগত বিভিন্নভাবে প্রতিবন্ধী হয়ে উঠল। অবশেষে, মুখ্যপ্রাণ যখন দেহ ত্যাগ করতে শুরু করেন, তখন অন্য সমস্ত দেবতারা অদম্যভাবে তাদের পদগুলিকে জোর করে টেনে সরিয়ে নিতে শুরু করে, 'যেমন একটি শক্তিশালী ঘোড়া মাটিতে খোঁটা ফেলে যেভাবে সে আবদ্ধ হয়'। এটি অন্যান্য দেবতাদের বুঝতে পেরেছিল যে তারা কেবল তখনই কাজ করতে পারে যখন বায়ু দ্বারা ক্ষমতায়িত হয় এবং সহজেই তার দ্বারা পরাভূত হতে পারে। অন্য একটি পর্বে, বায়ুকে একমাত্র দেবতা বলা হয়েছে যারা আক্রমণে ছিল পাপের রাক্ষস দ্বারা পীড়িত নয়। এই বায়ু হল "মুখ্য প্রাণ বায়ু"। ছান্দোগ্য উপনিষদ বলে যে বায়ুকে উদ্গীথা (মন্ত্রক শব্দাংশ ওঁ) হিসাবে জানা ছাড়া কেউ ব্রহ্মকে জানতে পারে না।
অবতার
আমেরিকান ভারতবিদ ফিলিপ লুটজেনডর্ফ বলেন, "মাধবের মতে যখনই ভগবান বিষ্ণু পৃথিবীতে অবতারণ করেন, তখন মুখ্যপ্রাণ/বায়ু তাঁর সাথে যান এবং ধর্ম রক্ষার কাজে সহায়তা করেন। ত্রেতাযুগে রামের বন্ধু ও সাহায্যকারী হনুমান, মহাভারতের শক্তিমান ভীম, দ্বাপর যুগের শেষে এবং কলি যুগে মাধব। অধিকন্তু, যেহেতু কলি যুগের শেষ অবধি স্বয়ং ভগবান পৃথিবীতে আবির্ভূত হন না, তাই অবতার বায়ু/মাধব এই সময়কালে আত্মাকে উদ্ধারের একমাত্র 'উদ্দেশ্য' হিসাবে পরিবেশন করেন"।
অঞ্জনার হনুমানকে তার সন্তান হিসেবে জন্মদানে পবন গুরুত্বপূর্ণ ভূমিকা পালন করেছিলেন তাই হনুমানকে পবনপুত্র 'পবনের পুত্র' এবং বায়ুপুত্রও বলা হয়। বর্তমানে, পবন মোটামুটি সাধারণ হিন্দু নাম।
মহাভারতে, ভীম ছিলেন বায়ুর আধ্যাত্মিক পুত্র এবং কুরুক্ষেত্র যুদ্ধে প্রধান ভূমিকা পালন করেছিলেন। তিনি ধর্মকে সমর্থন করার জন্য গদা দিয়ে তার বিশাল শক্তি ও দক্ষতা ব্যবহার করেছিলেন।
বৌদ্ধধর্ম
পূর্ব এশীয় বৌদ্ধধর্মে, বায়ু হল একজন ধর্মপাল এবং প্রায়ই দ্বাদশ দেবের মধ্যে একজন হিসেবে শ্রেণীবদ্ধ করা হয়, নির্দেশক অভিভাবক হিসাবে একসাথে। তিনি উত্তর-পশ্চিম দিকে সভাপতিত্ব করেন।
ডা. ধরণী দেবী মালাগাট্টি
ডাঃ. ধরণী দেবী মালাগাট্টি একজন কবি, একজন মহিলা পুলিশ বিভাগে কর্মরত হয়েও সাহিত্যিক সৃজনশীলতা বজায় রেখে কন্নড় এবং ইংরেজিতে ভাল কাজ প্রদান করে সাহিত্য জগৎকে সমৃদ্ধ করেছেন। তিনি বেশ কয়েকটি গল্পের জন্য পুরস্কৃত হয়েছেন। তিনি বর্তমানে ভারতীয় পুলিশ আই পি. এস বিভাগে অফিসার হিসেবে কর্মরত।
তথ্যসূত্র
http://kannada.oneindia.com/literature/articles/2004/220304kathe-results.html
ಭಾವನಾತ್ಮಕ ಬಂಧನದಲ್ಲಿ ಮಹಿಳೆ: ಡಾ. ಧರಣಿದೇವಿ
http://www.kannadaprabha.com/districts/mysore/%E0%B2%AD%E0%B2%BE%E0%B2%B5%E0%B2%A8%E0%B2%BE%E0%B2%A4%E0%B3%8D%E0%B2%AE%E0%B2%95-%E0%B2%AC%E0%B2%82%E0%B2%A7%E0%B2%A8%E0%B2%A6%E0%B2%B2%E0%B3%8D%E0%B2%B2%E0%B2%BF-%E0%B2%AE%E0%B2%B9%E0%B2%BF%E0%B2%B3%E0%B3%86-%E0%B2%A1%E0%B2%BE-%E0%B2%A7%E0%B2%B0%E0%B2%A3%E0%B2%BF%E0%B2%A6%E0%B3%87%E0%B2%B5%E0%B2%BF/175276.html
"ಆರ್ಕೈವ್ ನಕಲು". Archived from the original on 2016-03-05. Retrieved 2015-06-18.
http://www.newskannada.com/karavaliinner.php?news=rs&nid=10370%5B%5D
http://www.newskannada.com/karavaliinner.php?news=rs&nid=9328%5B%5D
http://www.newskannada.com/karavaliinner.php?news=rs&nid=9076%5B%5D
২০০৬ উত্তর কোরিয়ার বন্যা
২০০৬ সালের জুলাই মাসে উত্তর কোরিয়াতে বন্যার ফলে ব্যাপক ক্ষতি ও জীবনযাত্রার ব্যাপক ক্ষতি সাধিত হয়, যদিও বিভিন্ন সংবাদ মাধ্যম ও প্রতিবেদনগুলি তার ক্ষয় ক্ষতির পরিমাণে ভিন্ন দেখানো হয়েছে। তবে ২০০৬ সালের বন্য দেশটির এক বিরাট জনসংখ্যাকে বাস্ত চুত্য করেছিল। দেশটির সেই সময় কালের মধ্যে এই বন্য ছিল সবচেয়ে বড়। সংবাদ মাধ্যাম ও সরকারি ভাবে নানা বন্যায় ক্ষয়ক্ষতির তথ্য প্রদান করা হলেও ক্ষয়ক্ষতির পরিমাণ ছিল অনেক বেশি।
সংক্ষিপ্ত বিবরণ
আনুষ্ঠানিক ভাবে কোরিয়ান সেন্ট্রাল নিউজ এজেন্সি কর্তৃক ৩ আগস্টের একটি বিবৃতিতে এই ঘটনাগুলি বর্ণনা করা হয়েছে যে "বিপুল সংখ্যক মানব ও বস্তুগত ক্ষতির দাবি"। উত্তর কোরিয়ার একটি প্রো-উত্তর কোরীয় সংস্থা দ্বারা প্রকাশিত একটি সংবাদপত্র চোসন শিংবো বলেছে, আগামি আগস্টে বন্যায় কমপক্ষে ৫৪৯ জন নিহত হয়েছেন, ২৯৫ জন নিখোঁজ রয়েছেন এবং ৬০ হাজার গৃহহীন রয়েছেন।
দক্ষিণ কোরিয়ার সাহায্য গোষ্ঠী গুড ফ্রেন্ডস অনুমান করে যে বন্যায় ৫৮ হাজার মানুষ মারা গেছে বা হারিয়েছে এবং প্রায় ১.৫ মিলিয়ন মানুষ গৃহহীন হয়ে গিয়েছে এবং উত্তর কোরিয়া দক্ষিণ কোরিয়া থেকে সাহায্য চাইতে চেয়েছিল। দক্ষিণ কোরিয়া বন্যার জন্য উত্তর কোরিয়াকে ২০ মিলিয়ন মার্কিন ডলারের প্রতিশ্রুতি দেয়। দক্ষিণ কোরিয়ার সাহায্য গোষ্ঠী থেকে রিপোর্ট সত্য কিনা উত্তর কোরিয়ার সরকার থেকে কোন বিবৃতি ছিল না।
Cattlenetwork.com অনুযায়ী, সর্বাধিক বন্যা কাংযোন, কেসোং, দক্ষিণ পিয়ংগান, দক্ষিণ হাময়ং এবং দক্ষিণ হওয়াঘে প্রদেশে অভিজ্ঞ ছিল, কৃষি জমি থেকে যথেষ্ট ক্ষতি সঙ্গে। যুক্তরাষ্ট্র ভিত্তিক রেডিও ফ্রি এশিয়া ইন্টারন্যাশনাল ফেডারেশন অব রেড ক্রস এবং রেড ক্রিসেন্ট সোসাইটিসকে বলেছে যে কিছু জায়গায় "সমগ্র গ্রামগুলি ধ্বংস হয়ে গেছে এবং অপরিহার্য পাবলিক সুবিধাগুলি (যেমন ক্লিনিকগুলি) ধ্বংস করা হয়েছে, তবে সড়ক ও সেতুর ব্যাপক ক্ষতির স্থান বিচ্ছিন্ন হয়েছে এবং অনেক মানুষ আটকা পড়ে ", যে ৭,৭০০ এর বেশি বাড়ি সম্পূর্ণভাবে ধ্বংস হয়ে গিয়েছিল, প্রায় ১৩,০০০ পরিবার গৃহহীন হয়ে গিয়েছিল, এবং দক্ষিণ পিয়ংগান, উত্তর হাওয়াঘাই, কংওয়ন এবং দক্ষিণ হ্যামিগোং ছিল সবচেয়ে খারাপ প্রভাবশালী প্রদেশ।
উত্তর কোরিয়া তার জিমন্যাস্টিকস প্রদর্শন অরিং উৎসব বাতিল করার বন্যার জন্য। জাতিসংঘ ও দক্ষিণ কোরিয়ার রেড ক্রস উভয়েই প্রভাবিত অঞ্চলে খাদ্য সহায়তা প্রদান করে, যদিও অ্যাসোসিয়েটেড প্রেসের একটি রিপোর্ট অনুযায়ী, পাইওঙ্গিয়াং এই অফারগুলিকে পরিণত করে।
অনিল কাপুর
অনিল কাপুর (জন্ম ২৪ ডিসেম্বর ১৯৫৬) একজন ভারতীয় সফল অভিনেতা এবং চলচ্চিত্র প্রযোজক। তাকে অসংখ্য বলিউড সিনেমায় এবং সম্প্রতি আন্তর্জাতিক সিনেমায় তাকে অভিনয় করতে দেখা যায়। অনিল কাপুর, ৪০ বছর ধরে অভিনয় করেন এবং এরপর তিনি সমালোচক গান্ধী, মাই ফাদার চলচ্চিত্র প্রযোজনার মাধ্যেম তিনি চলচ্চিত্র প্রযোজনা শুরু করেন।
অনিল কাপুর হিন্দি চলচ্চিত্রে অভিষেক করেন, উমেষ মেহরার হামারে তুমহারে (Hamare Tumhare) (১৯৭৯) সিনেমায় একটি ছোট্ট চরিত্রে অভিনয়ের মাধ্যমে। তারপর ১৯৮০ সালে প্রধান অভিনেতা হিসেবে বর্ষীয়ান পরিচালক বাপু পরিচালিত তেলুগু সিনেমা ভামসা ভ্রুক্ষাম (Vamsa Vruksham) এ অভিনয় করেন। তারপর তিনি কন্নড় চলচ্চিত্রে অভিষেক করেন মানি রত্নের ব্লকবাস্টার পল্লবী আনু পল্লবী (Pallavi Anu Pallavi) এ অভিনয়ের মাধ্যমে। তিনি প্রথম ফিল্মফেয়ার পুরস্কার জিতেন, সহ-অভিনেতা বিভাগে। তিনি যশ চোপরার মশাল (Mashaal) (১৯৮৪) এ সহ-অভিনেতা হিসেবে অভিনয়ের জন্যে তিনি এই পুরস্কার জিতেন। কাপুর প্রথম ফিল্মফেয়ার সেরা অভিনেতার পুরস্কার জিতেন এন.চন্দ্রের তেজাব (Tezaab) (১৯৮৮) এবং পরে আবার সেরা অভিনেতার পুরস্কার জিতেন ইন্দ্র কুমারের ব্যথা (Beta) (১৯৯২) সিনেমায় অভিনয়ের জন্যে। এছাড়া তিনি সমালোচক প্রসংশিত এবং বাণিজ্যিকভাবে সফল বহু সিনেমায় অভিনয় করেন। এর মধ্যে উল্লেখযোগ্য হলঃ ও সাত দিন (Woh Saat Din) (১৯৮৩), মেরি জাং (Meri Jung) (১৯৮৫), জাংবাজ (Janbaaz) (১৯৮৬), কার্মা (Karma) (১৯৮৬), মি. ইন্ডিয়া (Mr. India) (১৯৮৭), ভিরাসাত (Virasat) (১৯৯৭) এই সিনেমার জন্য তিনি ফিল্মফেয়ার সেরা অভিনেতার পুরস্কার অর্জন করেন, বিবি নাম্বার ওয়ান (Biwi No.1) (১৯৯৯), তাল (Taal) (১৯৯৯) এই সিনেমার জন্য তিনি তার দ্বিতীয় ফিল্মফেয়ার সেরা সহ-অভিনেতার পুরস্কার অর্জন করেন, পুকার (Pukar) (২০০০) এই সিনেমার জন্য তিনি সেরা অভিনেতা হিসেবে জাতীয় চলচ্চিত্র পুরস্কার জিতেন, নো এন্ট্রি (No Entry) (২০০৫) এই সিনেমার জন্যেও তিনি সেরা অভিনেতা হিসেবে জাতীয় চলচ্চিত্র পুরস্কার জিতেন, ওয়েলকাম (Welcome) (২০০৭), রেস (Race) (২০০৮) এবং রেস ২ (Race 2) (২০১৩)।
অনিল কাপুরের আন্তর্জাতিক চলচ্চিত্রের প্রথম অভিনয় করেন, ড্যানি বয়েলে ২০০৮ একাডেমী পুরস্কার জয়ী সিনেমা স্লামডগ মিলিয়নীর (Slumdog Millionaire)। এই সিনেমায় অসাধারণ অভিনয়ের জন্যে তিনি স্ক্রিন অ্যাক্টরস গিল্ড অ্যাওয়ার্ড ফর আউটস্ট্যান্ডিং পাফরমেন্স বাই এ কাস্ট ইন এ মোশন পিকচার (Screen Actors Guild Award for Outstanding Performance by a Cast in a Motion Picture) অর্জন করেন। একশন টেলিভিশন সিরিজ টুয়েন্টি ফোর এর অষ্টম অধিবেশনে তার কাজ আমেরিকান সংবাদপত্রে প্রশংসা অর্জন করে। সারা বিশ্বব্যপী, অনিল কাপুর সর্বজন স্বীকৃত ভারতীয় অভিনেতাদের মধ্যে একজন।
প্রাথমিক জীবন
অনিল কাপুর ১৯৫৬ সালের ২৪ ডিসেম্বর ভারতের মুম্বাইয়ের চেম্বুরে জন্মগ্রহণ করেন। তিনি চলচ্চিত্র প্রযোজক সুরিন্দর কাপুর এবং নির্মল কাপুরের পুত্র।
তিনি মুম্বাইয়ের চেম্বুরে অবস্থিত আওয়ার লেডি অব পারপেক্টচুয়াল সাকর হাই স্কুলে এবং পরবর্তীকালে মুম্বাইয়ের সেন্ট যাভিয়ার কলেজে অধ্যয়ন করেন। অনিল কাপুরের বড়ো ভাই চলচ্চিত্র প্রযোজক বনি কাপুর, তার ছোটো ভাই সঞ্জয় কাপুর, যিনিও একজন অভিনেতা। এছাড়া বলিউড অভিনেত্রী শ্রীদেবী তার ভাবী।
১৯৮৪ সালে, তিনি সুনিতা কাপুরকে বিয়ে করেন তাদের দুই কন্যা এবং এক পুত্র। তার বড়ো মেয়ে অভিনেত্রী সোনাম কাপুর। তার ছোটো মেয়ে রিয়া কাপুর নিউইয়র্কের একটি শিক্ষা প্রতিষ্ঠানে অধ্যয়ন করেন এবং বর্তমানে মুম্বাইয়ের একজন চলচ্চিত্র প্রযোজক।
কর্মজীবন
থাম্ব|ডানে_উপরে|লন্ডনে অনিল কাপুর
১৯৮০’র দশক
অনিল কাপুরের বলিউড চলচ্চিত্রে অভিষেক ঘটে উমেশ মেহরার হামারে তুম্‌হারে (Hamare Tumhare) (১৯৭৯) সিনেমায় একটি ছোট্ট চরিত্রে অভিনয়ের মাধ্যমে। তিনি বলিউডে স্বীকৃতি পান যশ চোপরার ড্রামা সিনেমা মশাল (Mashaal) (১৯৮৪) এ টাপুরী চরিত্রে অভিনয়ের মাধ্যমে, যার জন্য তিনি সেরা সহ-অভিনেতার বিভাগে ফিল্মফেয়ার পুরস্কার জয় করেন। তার টাপুরী চরিত্র এবং অন্য ধরনের পোশাক আষাক তখনকার দিনে অনেকটা ব্যতিক্রমধর্মী ছিল, কিন্তু বহু বছর পর তা জনপ্রিয় ফ্যাশন স্টাইলে পরিনত হয়। কাপুরের ১৯৮৫ সালের মুক্তিপ্রাপ্ত সিনেমার মধ্যে যুদ্ধ (Yudh) এবং সাহেব (Saaheb)।
তার প্রসংশিত সিনেমা মেরি জাং (Meri Jung) (১৯৮৫), একজন রাগান্বিত তরুন আইনজীবী যিনি ন্যায়বিচারের জন্য যুদ্ধ করেন। অনিল কাপুর একটি হাস্যরসাত্মক টাপুরী চরিত্রে অভিনয় করেন কার্মা (Karma) (১৯৮৬), যা সে বছরের বড়ো ব্লকবাস্টার হিট সিনেমা। এছাড়া ১৯৮৬ সালে, তিনি একটি ডানপিটে ছেলের চরিত্রে ফিরোজ খানের সাথে জাংবাজ (Janbaaz) সিনেমায় অভিওয় করেন। কাপুরের ১৯৮৬ সালের অন্যান্য মুক্তিপ্রাপ্ত চলচ্চিত্রের মধ্যে ইনসাফ কি আওয়াজ (Insaaf Ki Awaaz) বক্স অফিসে হিট হয়। ঐ একই বছর, বাসু চট্টোপাধ্যায় পরিচালিত চামেলী কি শাদী (Insaaf Ki Awaaz) সিনেমায় তিনি হাস্যরসাত্মক চরিত্রে অভিনয় করেন।
অনিল কাপুর শেখর কাপুরের কল্পবিজ্ঞান চলচ্চিত্র মিঃ ইন্ডিয়া (Mr. India) (১৯৮৭) সিনেমায় তিনি শিরোনাম ভূমিকায় অভনয় করেন, যা সে বছরের সর্ববৃহৎ হিট ছিল। এই সিনেমাটি অন্যতম বৃহত্তম বক্স অফিস হিট চলচ্চিত্র ছিল ফলে তাকে সুপারস্টার হিসেবে প্রতিষ্ঠিত করে। অনিল কাপুর সমান হারে ভাল অভিনয় করেন মহেশ ভাট পরিচালিত ঠিকানা (Thikana) সিনেমায়। ১৯৮৮ সালে, তিনি তার সর্বপ্রথম ফিল্মফেয়ার সেরা অভিনেতা পুরস্কার অর্জন করেন তেজাব (Tezaab) সিনেমায় অভিনয়ের জন্যে, যা ১৯৮৮ সালের সর্ববৃহৎ ব্লকবাস্টার ছিল। অনিল অসফল সিনেমা রাম-অবতার (Ram-Avtar) এ অভনিয় করে প্রমাণ করেন যে, অসফল সিনেমাতেও দর্শকদের সন্তুষ্টি অর্জন করা যায়। এরপরের বছর, তিনি রাম লক্ষ্মণ (Ram Lakhan) সিনেমায় অভিনয় করেন। যা ১৯৮৯ সালের বক্স অফিসে দ্বিতীয় সর্বোচ্চ আয়কারী সিনেমা হিসেবে প্রতিষ্ঠিত হয়। এই সিনেমায় একটি গান জনপ্রিয়তা লাভ করে, ওয়ান টু কা ফোর (''One Two Ka Four)। এই সিনেমায় পারিন্দা, অনিল কাপুর এই চরিত্রে তার সর্বোচ্চ প্রতিভা দিয়ে অভিনয় করেন এবং এতে চরিত্রটি একবারে নিখুতভাবে ফুটে উঠে। রাখওয়ালা (Rakhwala) সিনেমায় অনিল পুনরায় টাপুরীর চরিত্রে অভিনয় করেন, এই সিনেমাটিও সফলতা অর্জন করে। কাপুর ঈশ্বর (Eeshwar) (১৯৮৯) সিনেমায় খুব পারদর্শের সাথে একজন খাটি মানুষের চরিত্রে অভিনয় করেন। ফলে অভিনেতা হিসেবে তার বহুমুখী প্রতিভার প্রকাশ পায়। থাম্ব|আগ্রার তাজমহলে [[টম ক্রুজ|টম ক্রুজের সাথে অনিল কাপুর]]
১৯৯০’র দশক
১৯৯০ দশকের সিনেমায় তাকে দ্বৈত চরিত্রে অভিনয় করতে দেখা যায়, কিষান কানাইয়্যা (Kishen Kanhaiya) সিনেমায় জমজ ভাই হিসেবে দ্বৈত চরিত্রে অভিনয় করেন এবং এই সিনেমাটি সফলতা লাভ করে এবং একই বছর তার ঘার হো এসা (Ghar Ho To Aisa) বক্স অফিসে মোটামুটি সফলতা লাভ করে। আওয়ার্গি (Awaargi) সিনেমায় তার অভিনয় প্রচুর প্রশংসা লাভ করে। অনেক সমালোচক এটি তার জীবনের শ্রেষ্ঠ অভিনয় হিসেবে চিহ্নিত করে। এরপর তিনি যশ চোপরার রোমান্টিক চলচ্চিত্র লামহে (Lamhe) সিনেমায় শ্রীদেবীর বিপরীতে একটি সংযত কিন্তু আকর্ষণীয় অভিনয় করেন একজন মধ্যবয়সী মানুষের চরিত্রে, যার জন্য তিনি ফিল্মফেয়ার সেরা অভিনেতার পুরস্কার অর্জন করেন। এই সিনেমাটি ভারতীয় চলচ্চিত্রে একটি মাইলফলক হিসেবে ধরা হয় এবং এখনো যা যশ চোপারার শ্রেষ্ঠ কাজ হিসেবে গণ্য করা হয়। এইটিই প্রথম সিনেমা যেখানে অনিল কাপুর গোফ ছাড়া অভিনয় করেন। যদিও এই সিনেমাটি বক্স অফিসে সাড়া জাগাতে পারে নি, কিন্তু বহিঃবিশ্বে সাড়া জাগাতে সক্ষম হয়। অনিল কাপুরের ১৯৯১ সালের মুক্তিপ্রাপ্ত সিনেমাগুলোর মধ্যে, বেনাম বাদশাহ্ (Benaam Badsha) এর গড়হারে টিকেট বিক্রয় হয়। ১৯৯২ সালে, কাপুর দ্বিতীয়বারের মত ফিল্মফেয়ার সেরা অভিনেতা পুরস্কার জিতেন, ইন্দ্র কুমার পরিচালিত মাধুরী দীক্ষিতের বিপরীতে ঐ বছরের সর্ববৃহৎ ব্লকবাস্টার বেটা (Beta) সিনেমায় হিট অভিনয়ের জন্য। একই বছরের খেল (Khel) সিনেমায় তার হাস্যরসাত্মক অভিনয় দর্শকদের নজর কাড়ে এবং তার সময়োপযোগী হাস্যরসাত্মক সিনেমার অন্যতম হাইলাইট ছিল। ১৯৯৩ সালে, বনি কাপুরের বৃহৎ বাজেটের সিনেমা রুপ কি রাণী চোরুন কা গোলাম (Roop Ki Rani Choron Ka Raja) বক্স অফিসে নিরঙ্কুশ অসফলতা অর্জন করে, ফলে চলচ্চিত্র শিল্পের বৃহৎ তারকা হিসেবে কাপুরের সুনাম দারুণভাবে ক্ষতিগ্রস্ত হয়। এই বছরের তার একমাত্র সবচেয়ে সফল সিনেমা হল, শ্রীদেবীর বিপরীতে লাডলা (Laadla), এই সিনেমার প্রযোজনা করেন নিতিন মনমোহন। অনিল কাপুর হিট গান ভিত্তিক চলচ্চিত্র ১৯৪২: এ লাভ স্টোরি (1942: A Love Story) সিনেমায় প্রশংসাপূর্ণ অভিনয় করেন। ১৯৯৫ সালে তার মুক্তিপ্রাপ্ত সিনেমার মধ্যে ত্রিমূর্তি (Trimurti) অনিল কাপুরের অভিনয়ের বদৌলতে বক্স অফিসে সাড়া জাগায়। ঘারওয়ালী বাহারওয়ালী (Gharwali Bharwali) সিনেমা যা বক্স অফিসে গড় সফলতা লাভ করে, যেখানে অনিল কাপুরের অভিনয় প্রসংশিত হয়।
কিছু অসফল সিনেমার পর, অনিল কাপুরের কিছু সিনেমা বক্স অফিসে সফল হয়। যেমন, লোফার (Loafer) (১৯৯৬); জুদাই (Judaai), এই সিনেমায় কাপুর দুই স্ত্রীর স্বামীর চরিত্রে অভিনয় করেন যা প্রসংশিত হয় এবং বক্স অফিসে ভাল অবস্থানে থাকে। দেওয়ানা মাস্তানা (Deewana Mastana) (১৯৯৭), বিবি নাম্বার ওয়ান (Biwi No.1) (১৯৯৯) এবং হাম আপকে দিল মে রেহতি হ্যায় (Hum Aapke Dil Mein Rehte Hain) (১৯৯৯) তার অভিনীত বক্স হিট সিনেমা। তাল (Taal) (১৯৯৯) কাপুর অন্য ধরনের চরিত্রে অভিনয় করেন, যেখানে তিনি একজন প্রতিহিংসাপরায়ণ তারকা শিল্পীর চরিত্রে অভিনয় করেন। এই সিনেমাটি দর্শক এবং সমালোচক উভইয়কে অবাক করে। কামাল হাসান অভিনীত তামিল চলচ্চিত্র থেভার মাগান (Thevar Magan) (১৯৯২) সিনেমার হিন্দি ভাষায় পুনঃনির্মিত চলচ্চিত্র ভারাসাত (Virasat) সিনেমায় উন্নত অভিনয়ের জন্য তিনি প্রশংসা অর্জন করেন। এই সিনেমায় কাপুর কামাল হাসানের চরিত্রে অভিনয় করেন। জুহি চাওলার বিপরীতে কিংবদন্তি চলচ্চিত্র নির্মাতা ঋষিকেশ মুখোপাধ্যায়ের সর্বশেষ বাণিক্যিক সিনেমা ঝুট বলে কাওয়া কাটে (Jhooth Bole Kauwa Kaate) তে তিনি অভিনয় করেন, যা বাণিজ্যিক সফলতার মুখ দেখতে পারে নি। এই সিনেমার জন্য তিনি পুনরায় তার গোফ কেটে ফেলেন। সিনেমার শেষার্ধে যখন তিনি সাজিদ খানের স্ত্রীর চরিত্রে অভিনয় করেন এবং তখন তার হাস্যরসাত্মক অভিনয় সিনেমার একটি বিরাট আকর্ষণ ছিল। থাম্ব|[[সামিরা রেড্ডির সাথে অনিল কাপুত্র]]
২০০০ দশক
২০০০ সালে অনিল কাপুরের মুক্তিপ্রাপ্ত প্রথম সিনেমা হল, বুলান্দি (Bulandi), যেখানে তিনি দ্বৈত চরিত্রে অভিনয় করেন, যেখানে তিনি বড়ো ঠাকুর হিসেবে যৌবন এবং তরুণ বয়সের চরিত্রে অভিনয় করেন। তিনি ২০০০ সালে সেরা অভিনেতা বিভাগে প্রথম জাতীয় চলচ্চিত্র পুরস্কার জিতেন রাজকুমার শশীর সমালোচক প্রসংশিত পুকার (Pukar) সিনেমায় অভিনয়ের জন্য। ২০০০ সালে কাপুর পুনরায় সমালোচক প্রসংশিত এবং বাণিজ্যিক সফল সিনেমায় অভিনয়ে তার দক্ষতার পরিচয় রাখেন। সিনেমটি হল হামারা দিল আপকে পাস হে (Hamara Dil Aapke Paas Hai) (২০০০)। কাপুর অনেক পরে রাজীব হিসেবে অভিনয় করেন, রাকেশ রোশন পরিচালিত কারোবার (Karobaar) সিনেমায়, এই সিনেমায় তার সংলাপ প্রচুর প্রশংসা অর্জন করেন। ২০০১ সালে তিনি নায়ক (Nayak) সিনেমায় খুব শক্তিশালী অভিনয় করেন, অনেকের মতে এটা তার সবচেয়ে সেরা অভিনয়।
২০০২ সালে, হলিউড হিট চলচ্চিত্র দ্য নাটি প্রফেসর (The Nutty Professor) সিনেমার উপর ভিত্তি করে নির্মিত বাধাই হো বাধাই (Badhaai Ho Badhaai), যেখানে তিনি একজন মোটা ব্যক্তির চরিত্রে খুব উচ্চমানের অভিনয় করেন। তিনি সফলতার আরো কয়েক ধাপ এগিয়ে যান ইন্দ্র কুমার পরিচালিত রিস্তে (Rishtey) সিনেমায় অভিনয়ের মাধ্যমে।  ওম জয় জগদীশ (Om Jai Jagadish) সিনেমায়, তিনি অভিনয়ে দক্ষতার পরিচয় রাখেন। কাপুর সর্বপ্রথম বলিউডের কিংবদন্তি অভিনেতা অমিতাভ বচ্চনের সাথে আরমান (Armaan) (২০০৩) সিনেমায় অভিনয় করেন, এই সিনেমায় তিনি দক্ষতার সাথে নিউরোসার্জনের চরিত্রে অভিনয় করেন।
২০০৩ সালে মুক্তিপ্রাপ্ত সিনেমার মধ্যে, কলকাতা মেইল (Calcutta Mail) অন্যতম, যেখানে তিনি তার শ্রেষ্ঠত্য আবার প্রমাণ করেন। তিনি রুপালী পর্দা কাপান ২০০৪ সালের মুসাফির (Musafir) সিনেমায় একজন শক্তিশালী মানুষের চরিত্রে অভিনয়ের মাধ্যমে।  কাপুর থ্রিলার মাই ওয়াফ’স মার্ডার (My Wife's Murder) সিনেমায় একজন খুন হওয়া স্ত্রীর স্বামীর ভূমিকায় অভিনয় করেন, যে সিনেমার প্রযোজক তিনি নিজেই।    এরপর একই বছর কাপুর অভিনয় করেন অনিস বাজমীর সুপার হিট কমেডি সিনেমা নো এন্ট্রি (No Entry) (২০০৫)। এই সিনেমাটি সে বছরের সর্বোচ্চ আয়কারী চলচ্চিত্র। এছাড়া তিনি বেওয়াফা (Bewafaa) সিনেমায় অভিনয় করেন, যেখানে তিনি একজন ধনী ব্যবসায়ীর চরিত্রে অভিনয় করেন, যেখানে তার স্ত্রীর সন্তান জন্মদানের সময় মৃত্যু হওয়ার পর তার স্ত্রীর বোনকে বিয়ে করার জন্য বাধ্য করা হয়।
কাপুর ২০০৫ সালের থ্রিলার চকোলেট (Chocolate) সিনেমায় দক্ষতার সাথে অভিনয় করেন।
২০০৭ সালে অনিলের প্রথম মুক্তিপ্রাপ্ত চলচ্চিত্র হল, সালাম-ই-ইস্ক: এ ট্রিবিউট টু লাভ (Salaam-e-Ishq: A Tribute to Love), যা ভারতে সফলতা না পেলেও ভারতের বাইরে সফল হয়। আনিস বাজমির ওয়েলকাম (Welcome), যা ২০০৭ সালের ২১ ডিসেম্বর মুক্তি পায় এবং সে বছরের সবচেয়ে সফল সিনেমা হিসেবে স্বীকৃতিলাভ করে। সুবাশ ঘাই পরিচালিত কাপুরের ব্লাক এন্ড হোয়াইট (Black and White) সিনেমায় তার অভিনয় প্রসংশিত হয়।
২০০৮ সালে তার মুক্তিপ্রাপ্ত প্রথম সিনেমা হল, আব্বাস মাস্তানের থ্রিলার রেস (Race), যা বক্স অফিসে হিট হয়। বিজয় কৃষ্ণ আচার্য্যর সিনেমা তাশান (Tashan), যাকে মাধ্যমে যশ রাজ ফিল্মে অনিল কাপুরের পুনরাগমণ হিসেবে ধরা হয়, যা বক্স অফিসে সফল হতে পারে নি।
তার সাম্প্রতিক চলচ্চিত্র ছিল ইংরেজি চলচ্চিত্র স্লামডগ মিলিয়নীয়ার (Slumdog Millionaire), মুক্তি পায় ২০০৮ সালের ১২ নভেম্বর এবং যুবরাজ (Yuvvraaj), মুক্তি পায় ২০০৮ সালের ২১ নভেম্বর। সালমান খান এবং ক্যাটরিনা কাইফ এই সিনেমায় প্রধান ভূমিকায় অভিনয় করেন, যা বক্স অফিসে সফলতা লাভ করতে পারে নি। অন্যদিকে স্লামডগ মিলিয়নীয়ার (Slumdog Millionaire) সমালোচকদের প্রচুর প্রশংসা অর্জন এবং বহু আন্তর্জাতিক পুরস্কার অর্জন করেন। এই সিনেমাটির নির্মাণ ব্যয় মাত্র $১৫ মিলিয়ন কিন্তু এটি সারা বিশ্বব্যপী আয় করে $৩৫২ মিলিয়নের বেশি। ২০০৯ সালে জানুয়ারিতে, স্লামডগ মিলিয়নীয়ার (Slumdog Millionaire) সিনেমার কলা-কৌশলী দলের সাথে ৬৬তম গোল্ডেন গ্লোব পুরস্কার অনুষ্ঠানে তিনি উপস্থিত থাকেন। এই পুরস্কার প্রদান অনুষ্ঠানে এই সিনেমাটি ৪ টি গোল্ডেন গ্লোব পুরস্কার জিতে। স্লামডগ মিলিয়নীয়ার (Slumdog Millionaire) সিনেমটি একাডেমী সেরা চলচ্চিত্র পুরস্কার (মোট ৮ টি বিভাগে) জিতে, ফলে অনিল কাপুরের তার সুপরিচিত উদ্যম প্রদর্শিত হয়। এছাড়া, এই সিনেমাটি ২০০৮ সালে ব্লাক রিল পুরস্কার (Black Reel Awards) অনুষ্ঠানে সেরা সুসমন্বিত চলচ্চিত্র পুরস্কারের জন্য মনোনীত হয় এবং এই সিনেমাটি স্ক্রিন অ্যাক্টরস গিল্ড অ্যাওয়ার্ড ফর আউটস্ট্যান্ডিং পাফরমেন্স বাই এ কাস্ট অ্যা মোশন পিকচার (Screen Actors Guild Award for Outstanding Performance by a Cast in a Motion Picture) জয় করে।
২০১০ দশক
২০১০ সালে, কাপুর আমেরিকান টেলিভিশন সিরিজ টুয়েন্টি ফোর (24) এ অভিনয় করেন ওমর হাসান নামক চরিত্রে। যিনি ইসলামিক রিপাবলিক অব কামিস্তানের প্রেসিন্ডেন্টের কাল্পনিক চরিত্র। এই বছরের অক্টোবরে তিনি হলিউড চলচ্চিত্র মিশন ইম্পসিবল: গোস্ট প্রটোকল (Mission: Impossible – Ghost Protocol) (ডিসেম্বর ২০১১ তে মুক্তিপ্রাপ্ত) এবং পাওয়ার (Power) উভয় সিনেমায় খলনায়কের চরিত্রে অভিনয় করেন। পাওয়ার সিনেমাটি পরিচালনা করার কথা ছিল রাজকুমার সান্তোষীর কিন্তু কোন অজানা কারণে পরিচালনা থেকে বিরত থাকেন। তার অন্যান্য চলচ্চিত্র প্রকল্পের মধ্যে সিটিস (Cities) (ক্লাইভ ওয়েন এবং অরল্যান্ডো ব্লোম সহ-অভিনীত একটি হলিউড চলচ্চিত্র প্রকল্প), মিঃ ইন্ডিয়া ২ (Mr. India 2), নো এন্ট্রি (No Entry) সিনেমার ধারাবাহিক, রেস ২ (Race 2) এবং সঞ্জয় গুপ্তের শুটআউট অ্যাট ওয়াডালা (Shootout at Wadala) অন্তর্ভুক্ত আছে। এছাড়া তিনি খিলড়ি ৭৮৬ (Khiladi 786) সিনেমায় অভিনয়ের জন্য চুক্তিবদ্ধ হন, যা ২০১২ সালের ডিসেম্বরে মুক্তি পায় কিন্তু তাকে সে সিনেমায় অভিনয় করতে দেখা যায় নি। তেজ (Tezz) অনিল কাপুরের ২০১২ সালের একমাত্র সিনেমা যা সমালচকদের কাছ থেকে তার অণুকূল মতামত অর্জন করে। তারন আদর্শের মতে, "It's a treat watching Anil Kapoor on screen. Though the actor has been an integral part of so many movies in the past, you can never accuse him of repeating himself. Besides, he may be in his early 50s, but that hasn't deterred Anil from performing the high-octane action stunts with flourish." শুটআউট অ্যাট ওয়াডালা (Shootout at Wadala) সিনেমায় তার অভিনয় সমালচকদের কাছ থেকে প্রচুর প্রশংসা অর্জন করে। হিন্দু পত্রিকার সুদিশ কামাথ অনিল কাপুরের প্রশংসা করে বলেন, "Anil Kapoor is first rate, revelling in a tailor-made role as a no-nonsense cop, reminding us of the superstar he used to be in the Eighties."
২০১৩ সালের জানুয়ারিতে, টরেন্টো আন্তর্জাতিক চলচ্চিত্র উৎসব এ বিশেষ অণুষ্ঠাংশ 'In conversation' এ প্রথম ভারতীয় অভিনেতা হিসেবে নিমন্ত্রিত হন। এটি এমন একটি সম্মান যেখানে অভিনেতাদের তাদের অভিনয়ের দক্ষতার জন্য সেরা তাদের আমন্ত্রণ করা হয়।
প্রযোজনা
২০০২ সালে, কাপুর প্রথম চলচ্চিত্র প্রযোজনা করেন, কমেডি বাধাই হো বাধাই (Badhaai Ho Badhaai), যেখানে তিনি অভিনয়ও করেন। এর পূর্ব চলচ্চিত্র হল মাই ওয়াইফ’স মার্ডার (My Wife's Murder) (২০০৫) এবং গান্ধী, মাই ফাদার (Gandhi, My Father) (২০০৭)।গান্ধী, মাই ফাদার সিনেমাটিতে মহাত্মা গান্ধী এবং তার ছেলে হরিয়াল গান্ধীর সম্পর্কে দেখানো হয় এবং এটি জাতীয় চলচ্চিত্র পুরস্কার জিতে বিশেষ জুরি পুরস্কার বিভাগে। এরপর তিনি প্রযোজান করেন শর্টকাট: দ্য কোন ইজ অন (Shortkut: The Con Is On), এই সিনেমায় প্রধান ভূমিকায় অভিনয় করেন তার কন্যা সোনাম কাপুর, এবং অভয় দেওল। এই সিনেমাটি বক্স অফিসে ভাল অবস্থানে থাকে, এর আয় ১৫৫ মিলিয়ন রুপি।
তিনি আমেরিকান টিভি শো টুয়েন্টি ফোর এর পুননির্মানের জন্য অণুমিত পান, এর জন্য তিনি ১ বিলিয়ন রুপির প্রতিবেদন প্রকাশ করেন। এই শো নির্মানের অনুমতি পেতে তার ১.৫ বছর সময় লাগে। কাপুর এই শো’র অষ্টম অধিবেশনে ওমর হাসান নামক চরিত্রে ভিনয় করেন এবং আসল অনুষ্ঠানটি ফক্স নেটওয়ার্কে প্রচারিত হয়।
সঙ্গীত
অনিল কাপুর মাঝে মাঝে তার অভিনীত বিভিন্ন সিনেমায় সঙ্গীতশিল্পী হিসেবে গান রেকর্ড করেন। তার অন্যতম প্লেব্যাক গান হল ১৯৬৮ সালের কমেডি চামেলী কি শাদী (Chameli Ki Shaadi) সিনেমার শিরোনাম সঙ্গীত। কাপুর যে গানটি রেকর্ড করেন তা অনেকটা হাস্যরসাত্মক ধরনের এবং চামেলী এবং তার প্রেমিক চরণদাসের ভালবাসা এই গানে ফুটে উঠে। চামেলী চরিত্রে অভিনয় করেন অমৃতা সিং। একই দশকে, ও সাত দিন (Woh Saat Din) সিনেমায় "তের বিনা মে নাহিন মেরে বিনা তু নাহিন" (Tere Bina Main Nahin Mere Bina Tu Nahin) গানটি রেকর্ড করেন। এছাড়া, তিনি হামারা দিল আপ কে পাস হে (Hamara Dil Aapke Paas Hai) সিনেমায় "আই লাভ ইউ" গানের জন্য কাজ করেন। ২০০৮ সালে, যশরাজ ফিল্মের তাশান (Tashan) সিনেমায় একটি ছড়ার মত সংলাপ দেন। তার সংলাপটির নাম “ভাইয়্যাজি কা তাশান”। মজার ব্যপার হল, তার সহ-শিল্পীরাও এই সিনেমার প্লেব্যাক সঙ্গীতে অংশ নেন, যার কম্পোজ করেন বিশাল-শেখর। অক্ষয় কুমারের থিমটার নাম “বচ্চন পান্ডে কা তাশান”, কারিনা কাপুরের থিম টাইটেল “পুজা কা তাশান” এবং সাইফ আলী কাহ্নের থিমের নাম “জিম্মি কা তাশান”। তার একটি গানের পূর্ন এলবামও আছে, "ওয়েলকাম" (Welcome), এই এলবামে তিনি সালমা আঘার সহ-শিল্পী হিসেবে কাজ করেন ১৯৮৬ সালে। এই এলবামটি স্কোর করেন বাপ্পী লাহিড়ী।
ওলবন্ন
] ওলবন্ন (Olavanna) ভারতের কেরালা রাজ্যের কালিকট জেলার একটি শহর।
জনসংখ্যার উপাত্ত
এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে ওলৱন্ন এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
অনন্ত সদাশিব পাটবর্ধন
অনন্ত সদাশিব পাটবর্ধন ছিলেন মধ্য প্রদেশ রাজ্যের একজন ভারতীয় রাজনীতিবিদ। তিনি ১৯৫৭ সালের সাধারণ নির্বাচনে বিজয়ী হয়ে মধ্য প্রদেশ বিধানসভায় দেওয়াস বিধানসভা নির্বাচনী এলাকার প্রতিনিধিত্ব করেছিলেন।
ফয়জানে সুন্নাত
ফয়জানে সুন্নাত হলো একটি ইসলামি ধর্মীয় পাঠ্য যা প্রধানত পাকিস্তানি সুন্নি পণ্ডিত এবং দাওয়াতে ইসলামীর প্রতিষ্ঠাতা মুহাম্মদ ইলইয়াস কাদরী  সৎকর্মের গুণাবলীর উপর রচিত গ্রন্থ।
খান আতাউর রহমান
খান আতাউর রহমান (১১ ডিসেম্বর ১৯২৮ - ১ ডিসেম্বর ১৯৯৭) যিনি খান আতা নামে বহুল পরিচিত, ছিলেন একজন বাংলাদেশী চলচ্চিত্র অভিনেতা, গীতিকার, সুরকার, সঙ্গীত পরিচালক, গায়ক, চলচ্চিত্র নির্মাতা, চিত্রনাট্যকার, কাহিনীকার, এবং প্রযোজক। তার অভিনীত প্রথম চলচ্চিত্র জাগো হুয়া সাভেরা । চলচ্চিত্রকার এহতেশাম পরিচালিত এ দেশ তোমার আমার তার অভিনীত প্রথম বাংলা চলচ্চিত্র। নবাব সিরাজউদ্দৌল্লা (১৯৬৭) এবং জীবন থেকে নেয়া (১৯৭০) চলচ্চিত্র দিয়ে তিনি পরিচিতি লাভ করেন। সুজন সখী (১৯৭৫) চলচ্চিত্রের জন্য তিনি শ্রেষ্ঠ চিত্রনাট্যকার হিসেবে ১ম জাতীয় চলচ্চিত্র পুরস্কার লাভ করেন। পরে এখনো অনেক রাত (১৯৯৭) চলচ্চিত্রের জন্য শ্রেষ্ঠ সঙ্গীত পরিচালক ও শ্রেষ্ঠ গীতিকার হিসেবে জাতীয় চলচ্চিত্র পুরস্কারে ভূষিত হন।
প্রাথমিক জীবন
খান আতা ১৯২৮ সালের ১১ ডিসেম্বর মানিকগঞ্জ জেলার সিঙ্গাইর উপজেলার রামকান্তপুর গ্রামে জন্মগ্রহণ করেন। তার পিতার নাম জিয়ারত হোসেন খান এবং মাতা যোহরা খাতুন। তার মা তাকে "তারা" নামে ডাকতেন। তার মায়ের পরিবার ছিলেন মাজারের খাদিম তথা তত্ত্বাবধায়ক। ধর্মীয় উরসে তার মামা নানারকম আধ্যাত্মিক সঙ্গীত পরিবেশন করতেন। ১৯৩৭ সালে ঢাকা জিলা সঙ্গীত প্রতিযোগীতায় খান আতা প্রথম স্থান দখল করেন। তিনি তখন তৃতীয় শ্রেণীর ছাত্র।
শিক্ষাজীবন
খান আতা ১৯৪৩ সালে ঢাকা কলেজিয়েট স্কুল থেকে মেট্রিকুলেশান পরীক্ষা পাশ করেন। ইন্টারমেডিয়েট পরীক্ষা দেন ঢাকা কলেজ থেকে ১৯৪৫ এ । এরপর ১৯৪৬ সালে তিনি ঢাকা মেডিকেল কলেজে ভর্তি হন। এসময় তিনি চলচ্চিত্রে অভিনয়ের উদ্দেশ্যে বাড়ি ছেড়ে পালাবার চেষ্টা করেন। কিন্তু ফুলবাড়িয়া রেলস্টেশনে তিনি পরিবারের এক সদস্যের চোখে পড়ে গেলে বাড়ি ফিরে যেতে বাধ্য হন। কিন্তু অল্প কিছুদিন পরেই মেডিকেল ছেড়ে চলে আসেন এবং ঢাকা বিশ্ববিদ্যালয়ে ভর্তি হন। এবারো তার বোহেমিয়ান স্বভাবের কারণে তিনি সেখানে থাকলেন না। এ বছরেই তিনি লন্ডনে ফটোগ্রাফি বিষয়ক একটি বৃত্তি লাভ করেন। কিন্তু অজ্ঞাত কারণে তিনি সেখানে যাননি। ১৯৪৯ সালে আবার তিনি বাড়ি ছেড়ে পালাবার চেষ্টা করেন। এবারো উদ্দেশ্য ছিল একই। এবার তিনি প্রথমে মুম্বই যান। মুম্বাই গিয়ে তিনি রাস্তায় রাস্তায় ঘুরেছেন, চলচ্চিত্র জগতের আনাচে কানাচে গিয়েছেন। এসময় তিনি জ্যোতি স্টুডিওতে ক্যামেরাম্যান জাল ইরানির শিক্ষানবিশ হিসেবে কিছুদিন কাজ করেন।
ব্যক্তিগত জীবন
চলচ্চিত্র ব্যক্তিত্ব খান আতাউর রহমান তিনবার বিয়ে করেন। তার প্রথম স্ত্রী শার্লি। লন্ডন থাকাকালীন ১৯৫৮ সালে তিনি তাকে বিয়ে করেন। পরে বাংলাদেশের আসার পর ১৯৬০ সালে তাদের বিবাহবিচ্ছেদ হয়। শার্লি তার সন্তানকে নিয়ে লন্ডন চলে যান। পরে ১৯৬০ সালে তিনি কণ্ঠশিল্পী মাহবুবা রহমানকে বিয়ে করেন। তার তৃতীয় স্ত্রী নীলুফার ইয়াসমীন। ১৯৬৮ সালে তিনি তাকে বিয়ে করেন। খান আতা ও মাহবুবা রহমানের ঘরে জন্ম নেন কণ্ঠশিল্পী রুমানা ইসলাম। অপরদিকে খান আতা ও নিলুফারের ঘরে জন্ম নেন বর্তমান প্রজন্মের গায়ক ও অভিনেতা খান আসিফ আগুন।
কর্মজীবন
১৯৫০ সালের জানুয়ারিতে চলে আসেন করাচি। করাচী এসে তিনি যোগ দেন রেডিও পাকিস্তান এ সংবাদপত্র পাঠক হিসেবে। এখানেই আরেকজন প্রতিভাবান বাঙালি ফতেহ লোহানীর সাথে তার সখ্যতা গড়ে উঠে। তখনো চলচ্চিত্রের ব্যাপারে তার উৎসাহ কমেনি। যার কারণে তিনি প্রায়ই লাহোর যেতেন। এসময় তিনি সারঙ্গী বাদক জওহারি খানের কাছ থেকে তালিম নেয়া শুরু করেন। ফতেহ্‌ লোহানী কিছুদিন পরে লন্ডন চলে গেলে ১৯৫২ সালে খান আতা একটি পোল্যান্ডীয় জাহাজে করে লন্ডন পাড়ি জমান। সেখানে অনেক বাঙালি অনুষ্ঠানে গায়ক এবং অভিনেতা হিসেবে তিনি অংশগ্রহণ করেন। এখানে এস এম সুলতানের সাথে তার সাক্ষাৎ হয়। এস এম সুলতানের চিত্রকর্মের উপকরণ যোগানে সাহায্য করেন তিনি। খান আতা এবং তার সাথীরা এস এম সুলতান-এর চিত্রকর্মের প্রদর্শনী এবং বিক্রয়ের ব্যবস্থা করেন। লন্ডনের সিটি লিটারেরি ইন্সটিটিউটে তিনি থিয়েটার ডিপার্টমেন্টে ভর্তি হন। পরের বছরেই তিনি ইউনেস্কো বৃত্তি নিয়ে নেদারল্যান্ডে চলে যান। ১৯৫৫ সালে আবার লন্ডনে ফিরে এসে থিয়েটার রয়াল, ইউনিটি থিয়েটার, আরভিং থিয়েটারে সকল স্থানীয় গ্রুপের সাথে কাজ করতে থাকেন। এসময় তিনি কিছুদিন বিবিসি’র সাথেও কাজ করেছেন। ১৯৫৭ তে ফিরে আসেন ঢাকায়। এসেই তিনি পাকিস্তান অবজারভারে চাকরি নেন। এরপর তিনি রেডিওতে গীতিকার, সঙ্গীত পরিচালক, আবৃত্তিকার এবং অভিনেতা হিসেবে যোগ দেন।
অভিনয় জীবন
খান আতা ১৯৫৯ সালে পাকিস্তানি পরিচালক আখতার জং কারদার পরিচালিত উর্দু ভাষার চলচ্চিত্র জাগো হুয়া সাভেরাতে মূল ভূমিকাতে অভিনয়ের মাধ্যমে তার চলচ্চিত্র জীবন শুরু করেন। এতে তার বিপরীতে ছিলেন ভারতীয় অভিনেত্রী তৃপ্তি মিত্র। এ ছায়াছবির সহকারী পরিচালক ছিলেন জহির রায়হান। চলচ্চিত্র জগতে তিনি আনিস নামটি ব্যবহার করতেন। একই বছরে মুক্তি পায় তার অভিনীত প্রথম বাংলা ভাষার চলচ্চিত্র "এ দেশ তোমার আমার"। এই চলচ্চিত্রের পরিচালক ছিলেন এহতেশাম। ১৯৬০ সালে জহির রায়হানের সাথে গড়ে তোলেন লিটল সিনে সার্কেল। এতে পরের বছরগুলোতে তার জনপ্রিয়তা বেড়ে যায়। অভিনেতা হিসেবে তিনি কাজ করেছেন কখনো আসেনি, যে নদী মরুপথে, সোনার কাজল, জীবন থেকে নেয়া, সুজন সখী এর মতো সফল চলচ্চিত্রে।